Aqmescitli «Hizb ut-Tahrir davasınıñ» mabusları içün apis müddeti uzatıldı
10 avgust 2017, 08:27
Kremlge tabi olğan Aqmescit Kiyev rayon mahkemesi avgustnıñ 9-nda Aqmescitli «Hizb ut-Tahrir davasınıñ» mabusları içün apis müddetini uzattı. Uzair Abdullayev, Teymur Abdullayev ve Emil Cemadenov daa eki ayğa azatlıqtan marum etildi. Bunı Qırım.Aqiqat muhbiri haber ete.
Olardan ögüne ise Ayder Saledinov ve Rustem İsmailov içün apis müddeti eki ayğa uzatılğanı haber etken edi.
Daa evel Aqmesctiniñ Kiyev rayon mahkemesi Aqmescitli «Hizb ut-Tahrir davasınıñ» daa beş mabusı –Emil Cemadenov, Uzair Abdullayev, Teymur Abdullayev, Ayder Saledinov ve Rustem İsmailovnıñ içün apis müddetini üç ayğa uzatqan edi. Advokatlar itiraz bildirdi, amma onıñ baqılması eki kere red etildi.